CELEX: 62016TN0254
Language: da
Date: 2016-05-19 00:00:00
Title: Sag T-254/16: Sag anlagt den 19. maj 2016 – Steel Invest & Finance (Luxembourg) mod Kommissionen

11.7.2016   
            
            
               DA
            
            
               Den Europæiske Unions Tidende
            
            
               C 251/42
            
         Sag anlagt den 19. maj 2016 – Steel Invest & Finance (Luxembourg) mod Kommissionen
   (Sag T-254/16)
   (2016/C 251/48)
   Processprog: fransk
   
      Parter
   
   
      Sagsøger: Steel Invest & Finance (Luxembourg) SA (Strassen, Luxembourg) (ved advokat E. van den Broucke)
   
      Sagsøgt: Europa-Kommissionen
   
      Sagsøgerens påstande
   
   Principalt:
   
               —
            
            
               Det fastslås, at Europa-Kommissionen har foretaget flere urigtige vurderinger og har tilsidesat sin begrundelsespligt, da den kvalificerede Foreign Strategic Investment Holdings lån til Steel Invest & Finance (Luxembourg) som en fordel, både hvad angår analysen af, om det kunne sammenlignes med lån fra Sumitomo og Rabobank, og hvad angår anvendelsen af referencesatsmeddelelsen fra 2008.
            
         Subsidiært:
   
               —
            
            
               Det fastslås, at Europa-Kommissionen har foretaget en åbenbart urigtig vurdering hvad angår foreneligheden af det lån, som Foreign Strategic Investment Holding har ydet til Steel Invest & Finance (Luxembourg), idet den fandt, at meddelelsen fra 2009 om midlertidige rammebestemmelser for statsstøtte, der ydes for at lette adgangen til finansiering under den nuværende finansielle og økonomiske krise, ikke fandt anvendelse.
            
         Under alle omstændigheder og følgelig:
   
               —
            
            
               Artikel 1, litra e), i Europa-Kommissionens afgørelse C(2016) 94 af 20. januar 2016 vedrørende statsstøtte SA.33926 2013/C iværksat af Belgien til fordel for Duferco erklæres ugyldig.
            
         
               —
            
            
               Afgørelsens artikel 2-4 erklæres ugyldige, for så vidt som de vedrører det lån, som Foreign Strategic Investment Holding har ydet til Steel Invest & Finance (Luxembourg).
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1.
            
            
               Første anbringende om, at der ikke forelå en fordel ved Foreign Strategic Investment Holdings lån til Steel Invest & Finance (Luxembourg), og om at Kommissionen har foretaget en urigtig vurdering ved at finde, at det pågældende lån udgjorde statsstøtte.
            
         
               2.
            
            
               Andet anbringende om den åbenbart urigtige vurdering, som Kommissionen har begået hvad angår anvendelsen af Meddelelse fra Kommissionen – Midlertidige EF-rammebestemmelser for statsstøtte, der ydes for at lette adgangen til finansiering under den nuværende finansielle og økonomiske krise (EUT 2009, C 83, s. 1).